Τζον Λεϊσέστερ Αντόλφους

Ο Τζον Λεϊσέστερ Αντόλφους (, 1795–1862) ήταν Άγγλος δικηγόρος, νομικός και συγγραφέας.

 Βίος 
Ήταν γιος της Μάρθα Ελίζαμπεθ, το γένος Λεϊσέστερ (1765–1842) και του Τζων Αντόλφους (1768–1845), γνωστού δικηγόρου του Λονδίνου, ο οποίος έγραψε τα έργα A History of England to 1783 (Ιστορία της Αγγλίας έως το 1783, 1802), A History of France from 1790 (Ιστορία της Γαλλίας από το 1790, 1803) και άλλα.

Ο Αντόλφους σπούδασε στο Σχολείο Μέρτσαντ Τέιλορς και στο Κολλέγιο Σεντ Τζονς της Οξφόρδης. Το 1821 δημοσίευσε το βιβλίο Letters to Richard Heber, Esq. (Επιστολές στον Κύριο Ρίτσαρντ Χέμπερ), στο οποίο ανέλυε τη συγγραφή των ανώνυμων τότε μυθιστορημάτων Γουέιβερλι και τα απέδιδε στον Σερ Γουόλτερ Σκοτ. Το συμπέρασμα αυτό βασίστηκε στην ομοιότητα των μυθιστορημάτων ως προς το γενικό ύφος και τη μέθοδο με τα ποιήματα που αποδόθηκαν στον Σκοτ. Ο Σκοτ πίστεψε αρχικά ότι οι επιστολές γράφτηκαν από τον Ρέτζιναλντ Χέμπερ, μετέπειτα επίσκοπο της Καλκούτας, και η ανακάλυψη της ταυτότητας του Τζ. Λ. Αντόλφους οδήγησε σε μια θερμή φιλία.

Ο Αντόλφους έλαβε την άδεια του δικηγόρου το 1822 και την ίδια χρονιά παντρεύτηκε την Κλάρα Ρίτσαρντσον (1808–1892). Το έργο του Circuiteers, an Eclogue, αποτελεί παρωδία του ύφους δύο συναδέλφων του στον Βόρειο Δικαστικό Τομέα. Έγινε δικαστής του Επαρχιακού Δικαστηρίου του Μέριλμποουν το 1852 και ήταν Μέλος του Δικηγορικού Συλλόγου του Εσωτερικού Ναού (Bencher of the Inner Temple). Ο Αντόλφους ήταν μέλος της λέσχης Athenaeum Club του Λονδίνου. Ήταν ο συγγραφέας του Letters from Spain (Γράμματα από την Ισπανία) το 1856 και το 1857 (1858) και ολοκλήρωνε το History of England (Ιστορία της Αγγλίας) του πατέρα του κατά τον θάνατό του στις 24 Δεκεμβρίου 1862.

 Παραπομπές 

 Πηγές 


Κατηγορία:Άγγλοι νομικοί
Κατηγορία:Άγγλοι συγγραφείς